सामग्री: उन्होंने कहा है कि अर्थव्यवस्था को दुरुस्त करने के लिए 825 अरब डॉलर के निवेश के लिए जो भी निर्णय लिया जाएगा उन्हें सार्वजनिक
                  किया जाएगा और इसे एक नए वेबसाइट पर प्रकाशित किया जाएगा.
               

पिछले मंगलवार को पद संभालने के बाद रेडियो और इंटरनेट पर अपने पहले संबोधन में बराक ओबामा ने पूरे पाँच मिनट अर्थव्यवस्था पर
                  ही बात की.
               


उनका कहना था कि फ़रवरी के मध्य तक अर्थव्यवस्था को सुधारने की उनकी योजना को संसद से मंज़ूरी मिल जाने की संभावना है.
               

'अभूतपूर्व'

राष्ट्रपति ओबामा ने कहा, "अमरीका अभूतपूर्व परिस्थितियों में है और इससे उबरने के लिए अभूतपूर्व क़दम ही उठाने होंगे."

उन्होंने कहा, "इसी हफ़्ते हमने देखा कि पिछले 26 साल में सबसे ज़्यादा लोग बेरोज़गार हुए हैं और विशेषज्ञों का कहना है कि अगर
                  कुछ नहीं किया गया तो बेरोज़गारी की दर दहाई के आंकड़े में पहुँच जाएगी."
               

उल्लेखनीय है कि दिसंबर में 5,24,000 नौकरियाँ जाने के बाद अमरीका में बेरोज़गारी की दर 7.2 प्रतिशत तक जा पहुँची है.

ओबामा ने कहा, "हमारी अर्थव्यवस्था में उसकी क्षमता से दस ख़रब की कमी दिखाई दे रही है इसका मतलब यह है कि चार लोगों के परिवार
                  में 12 हज़ार डॉलर की कमी."
               

उनका कहना था कि इसका असर कॉलेज जाने वाले छात्रों पर और नौकरियों के लिए प्रशिक्षण लेने वालों पर भी पड़ेगा.

उन्होंने ऊर्जा बचाने के कई उपायों की घोषणा की और कहा कि इससे टैक्स देने वाले अमरीकी नागरिकों के पैसों की बचत होगी.

\nपिछली सामग्री को संक्षेप में निम्नानुसार किया जा सकता है:
नए अमरीकी राष्ट्रपति बराक ओबामा ने कहा है कि अर्थव्यवस्था को पटरी पर लाने की उनकी योजना की सफलता और विफलता के लिए उनकी सरकार
                     ज़िम्मेदार होगी.